Lingua Franca Nova/12

La restorante


Senior e seniora Grapa vade a sua restorante favoreda. Senior Grapa studia seriosa la menu. El es xercante per la comedas plu barata. Seniora Grapa sabe ja cual el desira: La comedas plu cara a la menu!

La servor prende la comandas de la Grapas, e parti a la cosina. Des-sinco minutos plu tarda, el reveni a la table con un salada per seniora Grapa e sopa per senior.

Tredes minutos plu tarda, la servor trae un plato con gal, un paneta peti, e un vitro de acua per senior Grapa. Per seniora, el trae un platon de un steca grande, vejetales miscada con bur, un paneta, un tas de salsa, e un vitro de vino.

Pos la come, senior Grapa demanda de la servor un tas de cafe. Seniora Grapa desira ance un cafe, ma el desira ance un peso de torta.

A fini, la servor trae la fatura a senior Grapa. El vide la custa e fa un sona vera nonfelis. Ma el frota sua fronte con sua teleta e pone sua suscrive a la fatura. Seniora Grapa es vera plaseda, ma senior no es.


 * Per nosa come de sera, nos come prima la sopa o un salada.
 * Seguente, nos ave un ragu.
 * A la fini de la come, nos ave un deser.
 * La come de matina es plu simple ca la come de sera.


 * Esta salsix ave tro multe gras.
 * La lardo ave ance multe gras.
 * Me desira un steca, o alga otra carne de bove.
 * Rosta de gal no ave tan multe gras como un costela.


 * Como tu desira tua ovo?
 * Me desira un omeleta, fritada en bur, con un paneta, per favore.
 * E posible un poca salsa?
 * A la fini de mea come, me desira un peso de torta.


 * Cual bevida tu desira?
 * Me desira un tas de cafe con lete.
 * O cisa un vitro de bir.
 * La plu bon es un vitro de alga alcol, con soda.


 * Supra la telon, me pone un plato.
 * A la destra, me pone un cotel e un culier.
 * A la sinistra, me pone un teleta su un force.

< Lingua_Franca_Nova/11

> Lingua_Franca_Nova/13